**Somali**

Maxaa dhacaya

Golaha degaanku malaha suuqa Goluhuna ma laha door toos ah oo uu ku go’aamiyo xeerarka qorsheynta cusub ee loogu talagalay goobta Suuqa Preston, dawlada gobolka ayaa ah ( Hay’ada Qorsheynta Victoria).

Hadafyada golaha ee Goobta Suuqa Preston waxaa si cad loogu cadeeyey bartamaheena warbixinta Preston, oo ku saleysnayd hawlgelintii bulshada ee hore.

Laga bilaabo bartamaha Juun ilaa bartamaha Luulyo 2021, Hay’ada Qorsheynta Victoria (VPA) waxay kala tashatay dadweynaha xeerarka qorsheynta ee laga soo jeediyey mustaqbalka dib u horumarinta Suuqa Preston iyo goobaha ku hareeraysan.

Goluhu wuxuu ku qiimeeyey xeerarka VPA ee qorsheynta qabyo qoraalka ah hadafyadiisa wuxuuna ka qabaa saluug aad u daran oo ku saabsan mustaqbalka suuqa iyo goobaha hareerihiisa ah.

Tan waxaa ku jira:

* Boqolkiiba 80 suuqa waxaa laga yaabaa in la dumiyo
* Ilaalinta qiimaha hidaha ee suuqu way jilicsan tahay
* Ma laha wax ilaalinaya hawlaha suuqa ee dhaqanka iyo bulshada
* Ma laha wax ilaalinaya in isticmaalka suuqu sii socdo
* Ganacsadayaasha jira looma balanqaadayo wax mustaqbal oo suuqa ah.
* Horumarintu aad bay ciriiri ugu tahay goobtan, oo leh baabuur iyo dad cusub oo soo degay oo fara badan.

Goluhu wuxuu ku sheegay wuxuu su’aalo ka qabo akhbaartii ay u gudbiyeen VPA, oo laga helayo si loo eego <https://www.yoursaydarebin.com.au/PrestonMarket>

Maxaa ku jira wuxuu gudbiyey Goluhu

Qaar ka mid ah waxyaalaha ugu muhiimsan ee Goluhu doonayo waxay yihiin:

* Ku ilaalilinta suuqa goobta uu hadda ku yaalo ee goobtan ah.
* Hubinta in isticmaalka suuqu ay u sii socoto sidii goob laga helo cunto kala duwan oo cusub lana iibsan karo oo u adeega bulshada magaalo weynta waqooyiga.
* Ilaalinta ganacsatada hadda jirta si ay u sii wadaan shaqada inta uu socdo dib u horumarinta iyo mustaqbalkaba.
* Yareynta dhibka cufnaanta guriyeynta la soo jeediyey iyo dhererka guryaha ee goobtan dhexdeeda ah.

Tallaabooyinka ku xigga ee nidaamkan

La tashiga VPA hadda wuu xirmay, waxayna tixgelin doonaan wixii loo soo gudbiyey oo ayna ku go’aamin doonaan haddii wax isbedelo ah lagu sameynayo xeerarkooda qorsheynta qabyo qoraalka ah. Ka dib waxaa laga yaabaa in VPA ay go’aamiso inay u dirto waxyaalaha la soo gudbiyey ee aan la xalin Guddiga La talinta ee Jira ( koox khubaro ah) halkaas oo bulshadu ay fikradooda u sheegi karaan guddi madax bannaan. Dhageysiga Guddiga La talinta ee Jira waxaa si aan la ogeyn loogu qorsheeyey Nofeembar 2021.

Goluhu wuxuu rabaa in VPA ay ka hadasho su’aalahaan qabno oo ay si aad u weyn u bedelaan xeerarka qorsheynta ee la soo jeediyey. Ka dibna, Goluhu wuxuu rabaa in VPA inay mar labaad la tashato bulshada ka hor intaan la dhammeystirin xeerarka qorsheynta.

Weli waxaad awoodaa inaad ka saxiixdo saxiixyada si loo ilaaliyo Suuqa preston [halkan](https://www.change.org/p/minister-for-planning-protect-preston-market?utm_source=share_petition&utm_medium=custom_url&recruited_by_id=6aa483d0-b321-11e9-96cf-01f954884d86) waxaad sidoo kale warqad u qori kartaa Wasiirka iyo Xubinta Baarlamaanka Xaafadaada (MP) si aad ugu muujisid waxaad qabto [halkan](https://www.richardwynne.com.au/contact-2/).

Fadlan si toos ah ula xiriir VPA (<https://engage.vic.gov.au/preston-market-precinct> ) wixii su’aalo ah ee ku saabsan tallaabooyinka ku xigga ee nidaamkan.

Goluhu wuxuu sii wadi doonaa inuu u doodo bulshada, waxaanad noola soo xiriiri kartaan wixii macluumaad dheeraad ah:

Khadka Taleefanka Luuqadaha badan: 03 8470 8470